Sabinet | Volume 118, Issue 3297
Volume 118, Issue 3297, 2016
Die Kerkblad - Volume 118, Issue 3297, December 2016
Volume 118, Issue 3297, December 2016
Vreemde Skrifhantering rondom besluit van die NGK : van die redakteur
Die radikale en omstrede besluit van die NG Sinode oor die toelating van praktiserende homoseksuele tot al die dienste in die kerk, insluitende dié van predikant, asook die kerklike "bevestiging" van burgerlike verbintenisse tussen mense van dieselfde geslag, sal nog lank (en waarskynlik wêreldwyd in Gereformeerde kringe) gedebatteer word. Die besluit raak myns insiens die hart van die Gereformeerde teologie, naamlik ons beskouing en hantering van die Skrif en ook die hart van kerkwees in die wêreld.
Die ruimheid van 'n Christenmens : uit die Woord
Ruimer van gees as 'n oortuigde Christenmens kan geen ander mens op aarde óóit wees nie - geen liberalis, humanis, Boeddhis, Moslem, ongelowige natuurwetenskaplike ... of wie ook al nie! Dit is immers nie sonder die allerbeste rede nie dat die apostel Paulus in 1 Korintiërs 3:21-23 by herhaling kan sê: "Alles behoort aan julle ... alles behoort aan julle." Dit is asof hy dit nie genoeg kan inhamer hoe ruim en oop en vry die Korintiese Christene, en jy en ek vandag saam met hulle, teenoor alles - letterlik alles! - van hierdie aarde mag staan nie!
As die fondamente afgebreek word : redaksioneel
Die opskrif van hierdie artikel kom uit Psalm 11:3. Dawid vra: "As die fondamente afgebreek word, wat kan die regverdige doen?" Ander vertalings praat van "omgegooi" of "ondermyn". In Psalm 11 sien dit op die grondslae, die fundamentele instellings waarop die staat rus, die fondamente van die openbare lewe, wet en orde, reg en geregtigheid. Ons kan ook sê dat dit op 'n revolusie neerkom. Die staatsbestel stort in duie. In Dawid se tyd kan ons hier dink aan die opstand wat daar teen sy regering ná die dood van Saul was. Ons kan ook dink aan 'n gebeurtenis soos die opstand teen sy koningskap deur sy eie seun, Absalom.
Wat beteken die volharding van die heiliges? : hoofartikel
Die vyfde pilaar of grondslag van ons Gereformeerde godsdiens staan as die volharding van die heiliges bekend. Dit hang onlosmaaklik saam met die ander grondslae waaroor ons in die vorige uitgawes van Die Kerkblad gehandel het. Die duidelikste voorbeeld is miskien die onvoorwaardelike uitverkiesing. Ons bely dat God van ewigheid af bepaalde mense vir die ewige lewe uitverkies het. Hierdie uitverkiesing kan alleen realiseer as hulle wat uitverkies is ook werklik tot die einde volhard, met ander woorde totdat hulle die volkome saligheid by God in die hemel binnegaan.
Buitengewone Algemene Sinode : brandpunt
'n Buitengewone Algemene Sinode begin DV op 12 Januarie 2016 in Potchefstroom. Op die agenda is verskeie beswaarskrifte wat te make het met die saak van vrouelidmate in die besondere dienste (ampte), veral die diens van ouderling en bedienaar van die Woord. Reeds in 1998 is daar na aanleiding van 'n deputaterapport oor die saak besluit, maar sedert 2003 het die saak opnuut op die sinodes gedien.
Brandpunt! : aktueel
In die tagtigerjare, toe die stryd in Suid-Afrika baie gewelddadig was en skoolgeboue gereeld onder brandstigting deurgeloop het, was daar 'n banale sêding in die omloop, naamlik dat die skoolkinders "gebrand (het) om te leer". Tragies genoeg lyk dit toenemend asof Suid-Afrika tans, veral wat die universiteite betref, dalk weer by so â??n brandpunt gekom het.
Die Christen se daadkragtige leefstyl (etos) as eindtydse geloofsantwoord - Bybelse eskatologie (12) : fokus
Uit die "in Christus"-eindtydse spiritualiteit groei die spontane strewe om jou geloof sigbaar te leef deur gesindheid, woorde en dade.
Hoe belangrik is die Koninkryk van God in ons lewe? (1) : fokus
Die redakteur van Die Kerkblad het 'n versoek gerig of ek nie 'n artikel of twee oor my boek wat onlangs verskyn het, sal skryf nie. Hiermee word graag aan sy versoek voldoen. Die titel van die boek is Teologie van die Koninkryk. Studies in dogmatiek en etiek, en bevat artikels wat oor 'n periode van ongeveer drie dekades in wetenskaplike tydskrifte en boeke verskyn het. Meeste van die artikels het aanvanklik as voordragte by besondere geleenthede in Suid-Afrika asook in die buiteland gedien, maar is later in 'n meer wetenskaplike vorm gegiet. Talle van die artikels bestaan uit ('n dikwels persoonlike) gesprek met 'n ander teoloog, soms meer waarderend, soms meer krities en soms duidelik afwysend - sover moontlik op 'n welmenende manier.
Jou liggaam en tatoeëring : fokus
Wanneer 'n mens oor tatoeëering praat, kan dit nogal ongemaklik raak, want dis 'n baie persoonlike saak. Baie noem dit liggaamskuns. Dikwels het mense 'n tatoe sonder dat jy daarvan bewus is, en dan kan 'n mens nogal maklik op tone trap. Heelwat mense wat lidmate van die Here se kerk is, het ook tatoes. Natuurlik maak dit hulle nie ongelowiges nie. Die vraag is eerder of dit vir die Here aanneemlik is.
Spervuur op die bewaringsfront : besinning
Suid-Afrika se unieke ligging en aard maak 'n wye reeks van klimate en groeiplekke moontlik. Dit beteken dat ons land 'n skatkamer met mega-biodiversiteit is. Dit maak ons een van 17 lande wat gesamentlik twee-derdes van die aardbol se natuurbates binne hulle grense huisves. Dit is voorwaar 'n voorreg, maar bring ook 'n groot verantwoordelikheid mee om hierdie skatte volgens die gestelde maatstawwe volhoubaarin stand te hou (Gen. 2:15, Matt. 28:19-20) en soos God te geniet (Gen. 1:31). Oor baie jare het volgehoue navorsing toenemende insig in die skepping se volmaakte werking by die mens gelaat. Dit het genadig tans so 'n vlak van bedrewendheid bereik dat 'n verval in die kuns van natuurbenutting onverskoonbaar is.
Die Gereformeerde Kerke in Namibië 1930-2015 : van oraloor
Author T.C. (Theuns) De Klerk
Source: Die Kerkblad 118, pp 21 –23 (2016)
Oor die wye vlaktes, Namibwoestyn en digbegroeide noorde van Namibië moet jy ver ry om by 'n volgende dorp te kom. Die ylbewoonde land, met slegs 2.4 miljoen stemgeregtigdes in 2015, is reeds 25 jaar lank 'n onafhanklike republiek. Dit is ook die woon- en werkplek van Gereformeerde lidmate. Daar is tans 18 gemeentes, of sal ons sê "gemeentetjies". In die 25 jaar na onafhanklikheid het die demografie van die Namibiese bevolking drasties verander en so ook die voedingsbron van Afrikaanssprekende Gereformeerdes.
Besoek aan die Gereformeerde Kerk in Mosambiek : van oraloor
Source: Die Kerkblad 118, pp 24 –25 (2016)
Op 31 Augustus vertrek di. Abel Modise, Heinrich Zwemstra, Gesse Rios en sr. Marietjie van der Walt met 'n voertuig om die Igreja Reformada em Mozambique (IRM) te besoek. Di. Abel Modise en Heinrich Zwemstra is deel van die GKSA se deputate vir verhoudinge met kerke in die buiteland, ds. Gesse Rios is deel van APMT (sendingorganisasie van die Presbiteriaanse Kerk in Brasilië (IPB) en sr. Marietjie van der Walt is 'n lidmaat van die Geref. Kerk Pretoria-Annlin. Die doel van die besoek was om Hefsiba te besoek, om met die afgevaardigdes van die IRM te praat oor 'n moontlike verhouding tussen die GKSA en die IRM, en om die betrokkenheid van APMT by Hefsiba en die IRM te ondersoek.
Besoeke aan die Paul Jungnickel-tehuis : van oraloor
Dit is Donderdagmiddag 17:00. Rondom my sit 'n groepie inwoners, talle in rystoele. Hulle is verstandelik en/of liggaamlik gestrem. Sommige se hande is erg misvorm, ander se bene en voete, nog ander se liggame. Sommige praat moeilik en byna onverstaanbaar.
Harrismith ... 'n jaar later : van oraloor
Author J.J. (Johannes) De Bruyn
Source: Die Kerkblad 118, pp 28 –29 (2016)
18 en 19 September 2014 sal vir altyd as een van die mees versengende tragedies opgeteken wees wat die Oos-Vrystaat getref het. Reeds met die aanvang van die brande het die boere besef dat hierdie veldbrande 'n perd van 'n ander kleur was. Die wind het ongekende snelhede van meer as 150 km/h bereik en vreesaanjaende rukwinde van tot 184 km/h is ervaar. Niemand of niks is ontsien nie. Plant, dier en mens is vernietig..
Die Instituut vir Christelike Onderwys : van oraloor
Author J.G. (Hannes) Noeth
Source: Die Kerkblad 118, pp 30 –31 (2016)
In 'n vorige artikel het ek u vertel van die Gereformeerde Skool Dirk Postma. Dirk Postma Skool is een van 12 ARSO-skole (Aksie vir Reformatoriese Skoolonderwys). In hierdie artikel vertel ek u meer van die wersksaamhede van ARSO, nou bekend as die Instituut vir Christelike Onderwys (ICO).